cyanic-selkie/wikianc huggingface dataset:
ליגת ההיאבקות הישראלית (IWL)
IWL10
הקרב החמישי של הערב היה בין גיא שקד השחצן לבין הסיני. גיא שקד, שסבל לאורך כל הקרב מקריאות "דורה" מצד הקהל, ביקש לנקום בסיני המסתורי על העלבון שספג מידיו במופע התשיעי. בסיום הקרב הצליח הסיני להביס את גיא שקד ולהשיג את ניצחונו הראשון במופעי הליגה.
הקרב השישי במופע היה הקרב המכריע ביריבות הארוכה בין הקנדי קראשרס לבין ריקסון רואס וטל בר-און – קרב 2 מתוך 3 הכרעות. במהלך הקרב, הצליחו ריקסון וטל להשיג את ההכרעה הראשונה ודקות ספורות לאחר מכן, הצליחו הקנדי קראשרס להשיג את ההכרעה השנייה. במהלך הסיבוב המכריע, שבו שני הצמדים נתנו את כל מה שהיה להם לתשואות הקהל, הצליחו הקנדי קראשרס לנצח ולהשיג את הניצחון המיוחל לקול תשואות הקהל. לאחר הקרב, לחצו שני הצמדים ידיים בהבעת הערכה משותפת.
רגע לפני קרב האליפות, בן "האייסמן" רוזין יצא אל הזירה, וביקש מהשופט – הדר הורביץ, להיכנס לזירה. האייסמן העביר "תדריך", בו הציג ראיות וביקש להוכיח שהשופט הדר הורביץ הפריע לו בקרבות ועקב כך הוא כבר לא אלוף הליגה. האייסמן הציע להדר להתמודד בקרב מולו, אך הדר היסס וסירב. האייסמן סטר להדר בפניו ולתדהמת הקהל, הדר השיב מלחמה, דחף את האייסמן על ישבנו והזמין שופט לזירה. במהלך הקרב המאולתר, האייסמן הטיח את הדר על הזירה שוב ושוב. אך הדר, בדרך פלא, הצליח לנצל רגע אחד של שחצנות על מנת לתפוס את האייסמן בהצמדה ולנצח בקרב לתשואות הקהל.
הקרב המרכזי של הערב היה הקרב על אליפות ליגת ההיאבקות הישראלית, והפגיש בין האלוף מקס האבוק והנמר השחור כאשר הקהל המשולהב חצוי בין שני המתאבקים האהודים. לאחר קרב צמוד ומותח במיוחד, פגע הנמר השחור בטעות בשופט גיא. הנמר הלבן הגיח לפתע אל הזירה, כשבידו חגורת האליפות שמכוונת לפגיעה ישירה בחברו הטוב והטוען לכתר, הנמר השחור. הקהל ההמום היה בטוח שהנמר הלבן הולך לעלות לנמר השחור בקרב האליפות ולפגוע בו לאור האירועים האחרונים, אך רגע לפני שזה קרה, הנמר הלבן הושיט לנמר השחור את חגורת האליפות. הנמר השחור לא בזבז זמן וחבט במקס האבוק עם חגורת האליפות. השופט הוחזר אל תוך הזירה, והנמר השחור הצליח להצמיד את מקס האבוק, ולזכות באליפות הליגה.
IWL11
את הערב פתחו צמד הנמרים, הנמר הלבן ואלוף ליגת ההיאבקות הישראלית – הנמר השחור, בחגיגת האליפות שלהם. הנמרים הסבירו מה הניע את מעשיהם מאז המופע הקודם – הכסף והזהב. הנמר השחור התייחס לקרב האליפות שתוכנן להמשך הערב, הנמר השחור מול מקס האבוק בקרב חוזר. הנמר השחור שלף את חוזה קרב האליפות שנחתם לפני המופע העשירי והודיע שלא היה בו סעיף לקרב חוזר ולכן הוא לא מוכן להתמודד מול מקס האבוק בקרב. הנמר השחור גם הודיע שיתבע את הליגה ואת מנכ"ל הליגה, מר איתן לוי באופן אישי, אם יכריחו אותו להגן על האליפות בקרב באותו הערב. תוך כדי שמר לוי בדק את החוזה, יצא האלוף הקודם – מקס האבוק אל הזירה להתעמת עם הנמרים. לאחר ששני הנמרים תקפו את מקס האבוק, הופיע חברו הטוב של האבוק – קן קרביס, שחזר מניו יורק לאחר היעדרות של שנה מהליגה, והציל אותו. עקב כך הודיע מנכ"ל הליגה כי באותו הערב – הנמרים יתמודדו מול מקס האבוק וקן קרביס – ואם האבוק וקרביס ינצחו – מקס האבוק יקבל קרב על האליפות במופע ה-12 של הליגה.
הקרב הפותח של הערב היה קרב זוגות, בין חברי סוכנות המתאבקים סטייל – קרונוס הברברי ואודי פיטנס, לבין ריקסון רואס וטל בר-און. לאחר קרב מלהיב שכלל מלחמת "מי יותר חזק" בין קרונוס לטל – הצליחו טל וריקסון לנצח, אחרי שאודי פיטנס פגע בקרונוס באמצעות מוט הכיפוף שלו.
לקרב הבא של הערב יצא הפוקימון מאסטר של ליגת ההיאבקות הישראלית – דה שאנל, וחיפוש פוקימונים בקהל. דה שאנל הודיע לקהל שהוא מצא את הפוקימון הכי נדיר והכי גדול ליד הזירה, האורות חשכו ואז התברר שהפוקימון הנדיר הוא איימת הליגה, סייקו די. כל נסיונותיו של שאנל לתפוס את סייקו די לא הרשימו את הענק, אחרי שמעך את פיקאצ'ו והטיח את שאנל עם הצ'וקסלאם, ניצח סייקו די בקרב.
לפני שהערב יכול היה להמשיך, יצא אל הזירה בן "האייסמן" רוזין, שהתלונן על כך שהוא לא מקבל כבוד על כל מה שהוא עושה מחוץ לזירה או בתוך הזירה ועל כך שהודיעו לו שהוא כבר לא בתמונת האליפות. את האייסמן קטע חבר היכל התהילה של הליגה, שרון פלטי שהזכיר לו שהוא הפסיד לשופט הדר הורביץ במופע הקודם ושבכלל – אלמלא התערבות של האייסמן בקרב האליפות בו לקח שרון חלק במופע השמיני – שרון היה האלוף היום. לפני שהאייסמן ופלטי סיימו את כל מה שהיה להם להגיד, יצאו לכיוון הזירה הקנדי קראשרז – קנדי בולדר ושי קראשר, ואיתגרו את האייסמן ופלטי לקרב זוגות באותו הרגע. לאחר קרב מותח ומלהיב במיוחד, הצליחו הקנדי קראשרז להוכיח שוב למה הם הצמד הטוב בישראל – וניצחו בקרב.
בקרב הרביעי של הערב, התמודד גיא שקד השחצן אל מול בוגר אקדמיית ליגת ההיאבקות הישראלית, והשופט לשעבר – הדר הורביץ. במהלך הקרב היה נראה כי ידו של הדר על העליונה, אך בשלב הזה האייסמן יצא לכיוון הזירה והסיח את דעת השופט. גיא שקד ניצל את ההזדמנות, בעט בהדר הורביץ מתחת לחגורה, ובכך ניצח בקרב. לאחר שהסתיים הקרב, תקף האייסמן את הורביץ והטיח אותו בזירה 3 פעמים עם ה"אייס ברייקר", עד שצוות הליגה הצליח לגרום לאייסמן לצאת מהזירה.
בקרב המרכזי של הערב – התמודדו צמד הנמרים מול מקס האבוק וקן קרביס. בקרב צמוד ומותח מאוד, שגלש לא פעם גם אל מחוץ לזירה ואל תוך הקהל. בסופו של הקרב, ניסה הנמר השחור לחבוט במקס האבוק עם חגורת האליפות, כפי שעשה במופע הקודם, אך האבוק הצליח להטיח את הנמר השחור בזירה, להצמידו ולנצח בקרב. כך נקבע שבמופע ה-12 של הליגה – מקס האבוק יתמודד מול הנמר השחור בקרב על אליפות ליגת ההיאבקות הישראלית.
IWL12
את הערב פתחו צמד הנמרים – הנמר הלבן והנמר השחור, אלוף ליגת ההיאבקות הישראלית. הנמר השחור הכריז כי אין למקס האבוק שום סיכוי לנצח בקרב מולו הערב, והנמר הלבן הודיע שהוא מתכנן לזכות ברויאל ראמבל ולבסס את מעמדם של הנמרים כאלופים היחידים בליגה. אל הזירה הגיע מקס האבוק, מלווה בחברו הטוב קן קרביס, והכריז כי אין שום סיכוי שהוא לא עוזב את IWL12 בתור האלוף. לא חלף זמן רב עד שאל הזירה הגיעו חברי "סוכנות המתאבקים סטייל", טל בר-און, ריקסון רואס ובן "האייסמן" רוזין. לבסוף, הגיע הדר הורביץ לזירה מה שהוביל להתפתחות תגרה בין כל המתאבקים שבזירה. שמנכ"ל הליגה, מר איתן לוי, עצר את כולם והכריז על קרבות לאותו הערב.
הקרב הראשון של הערב היה קרב הזוגות בין טל בר-און וריקסון רואס לבין קרונוס ואודי פיטנס, כאשר המנצחים בקרב נכנסים ביחד אל הרויאל ראמבל. לאחר שמנהל הס.מ.ס – דה סטייל הסיח את דעת השופט, הצליח קרונוס לפגוע בטל בר-און בספיר אימתני ולנצח בקרב.
הקרב השני של הערב היה הקרב בין הנמר הלבן לבין קן קרביס, כאשר המנצח בקרב ייכנס אחרון לקרב הרויאל ראמבל. בקרב מותח במיוחד, בו כל אחד מהמתאבקים השתמש בכל המהלכים הכי גדולים שלו, הצליח לנצח הנמר הלבן באמצעות שימוש בחבלים כיתרון, ללא ידיעת השופט.
היריבות המרה בין האייסמן להדר הורביץ עלתה שלב בקרב השלישי של הערב – בו המפסיד יצטרך להיכנס ראשון לקרב הרויאל ראמבל. הדר הראה נחישות וסיבולת לאחר שספג סופלקסים רבים, אך האייסמן הערמומי הצליח בסופו של דבר להצמיד אותו ולנצח בקרב. הדר הורביץ ייכנס ראשון לקרב הרויאל ראמבל.
רגע לפני קרב האליפות, יצא אל הזירה "קנדי" בולדר שהותקף באכזריות במהלך אימון כושר בו היה עם שותפו שי "קראשר". בולדר הכריז כי הוא לא ישקוט ולא ינוח, עד שימצא מי אחראי לתקיפה – ושאף אחד לא בטוח. הוא גם הכריז שכעת – זה הזמן של שי "קראשר" – וששי הולך לזכות ברויאל ראמבל. שי "קראשר" יצא אל הזירה וצמד ה"קנדי קראשרס" התחבקו לתשואות הקהל.
הקרב הרביעי של הערב היה קרב ללא פסילות על אליפות ליגת ההיאבקות הישראלית – בין הטוען לכתר - מקס האבוק לבין אלוף ליגת ההיאבקות הישראלית – הנמר שחור. בקרב ברוטאלי במיוחד, הנמר השחור ניסה לעשות הכל על מנת לנצח את מקס האבוק אך הזאב הבודד של הליגה חזר והטיח באכזריות את הנמר השחור דרך כסא. לאחר התערבות של הנמר הלבן, רץ החוצה חברו של האבוק – קן קרביס שהעיף את הנמר הלבן מהזירה. כשהאבוק הרים את הנמר השחור על מנת לסיים אותו, הסתכל קרביס על האבוק, אמר לו "I’m Sorry, you don't deserve it", ולתדהמת הקהל – הכה בו מתחת לחגורה. לאחר מכן הטיח קרביס את האבוק על הזירה, גרר את הנמר השחור על האבוק והורה לשופט לספור ל-3. המנצח בקרב – ועדיין אלוף ליגת ההיאבקות הישראלית – הנמר השחור.
הקרב המרכזי של הערב היה קרב רויאל ראמבל של 20 משתתפים, כאשר המנצח בקרב יזכה לקרב אליפות במופע הבא של הליגה – IWL13.
אל המשתתף הראשון בקרב – הדר הורביץ, הצטרף המשתתף שהגריל את מס' 2 – שי "קראשר".
במהלך הקרב נרשמו כמה כניסות מפתיעות של מתאבקים חדשים בליגה כמו דנינו ויובל גולדשמיט. כניסות מפתיעות נוספות היו של מנהל סוכנות המתאבקים סטייל – "דה סטייל" – שניסה להחתים את סייקו די אל הסוכנות שלו במהלך הקרב, והיישר מפארק היורה – הדינוזאור האימתני “TRX”, שלמרות גודלו, הצליח לשרוד עם מתאבקי ה-IWL כחצי דקה בלבד. כמו כן, חנניה טל, אושיית הפייסבוק, הצליח לשרוד בזירה את מרבית הקרב, ואף ביצע Stink face, לתשואות הקהל.
ארבעת המשתתפים האחרונים בקרב היו שני המתאבקים הראשונים שנכנסו לקרב – הדר הורביץ ושי "קראשר", ושני המתאבקים האחרונים שנכנסו לקרב – האייסמן והנמר הלבן. הדר הורביץ הצליח להדיח את האייסמן, אך לאחר מכן הודח בעצמו על ידי הנמר הלבן. שני המשתתפים האחרונים – שי "קראשר" והנמר הלבן.
אל הזירה יצא קנדי בולדר על מנת לעודד את שי, אך הותקף מאחור על ידי הנמר השחור, שאזק אותו אל הזירה באזיקי פלדה. כנגד כל הסיכויים, הצליח שי קראשר להתגבר על צמד הנמרים, ולהדיח את הנמר הלבן מעל החבל העליון – וניצח בקרב הרויאל ראמבל לתשואות הקהל הרב שפקד את האולם.
כך נקבע קרב האליפות במופע הבא: הנמר השחור נגד שי "קראשר"!
IWL13
את הערב פתחו הנמרים, שהציגו בפני הקהל את "פוליסת הביטוח" – בדמות שומר הראש החדש שלהם – סייקו די. לאחר שהנמרים המשיכו כהרגלם להתרברב, יצאו אל הזירה הקנדי קראשרס, שהבטיחו לנמרים שהערב יוכתר אלוף חדש לליגה – שי קראשר. לאחר מכן חשף קנדי בולדר שהשיג את סרטון מצלמת האבטחה מיום התקיפה שלו – בו רואים בבירור כי צמד הנמרים אחראי לפציעתו מחודש דצמבר. בולדר הוסיף כי הם ציפו שהנמרים ינסו להשיג מישהו שישמור עליהם – והקנדי קראשרס לא נשארו חייבים – והציגו את חבר היכל התהילה של הליגה – יוסי השור. הקנדי קראשרס ויוסי השור הצליחו לזרוק את הנמרים וסייקו די אל מחוץ לזירה אל תשואות הקהל.
הקרב הראשון של הערב היה קרב זוגות – בו הדר הורביץ ושותף לבחירת הנהלת הליגה, התמודד מול יריבו הוותיק בן "האייסמן" רוזין ושותף שהליגה בחרה גם בשבילו. שותפו של הדר היה המתאבק הצעיר יובל גולדשמיט, ואילו לדאבונו של האייסמן – שותפו היה גיא שקד. למרות שבמהלך הקרב הביע האייסמן את אי שביעות רצונו מהשותף שנבחר לו, הצליח גיא שקד לפגוע ביובל עם בעיטה מתחת לחגורה מאחורי גבו של השופט ולנצח בקרב.
הקרב השני של הערב היה הקרב בין קן קרביס למקס האבוק, בעקבות בגידתו של קרביס בחברו הטוב לשעבר במופע הקודם. לאחר כניסתו של קרביס, האבוק התפרץ אל הזירה והקרב ביניהם החל מיד. לאחר מספר דקות בהן השופט לא הצליח להשתלט על שני המתאבקים, הכריז השופט על פסילה כפולה ונעזר בצוות הליגה על מנת להפריד בין השניים.
הקרב השלישי של הערב היה בין יוסי השור לנמר הלבן כשבפינתו ניצב סייקו די. לאחר קרב מותח, הצליח הנמר הלבן לגנוב את הניצחון בקרב עם קצת עזרה של סייקו די מאחורי גבו של השופט.
בשבועות האחרונים היו שמועות רבות בנוגע לטל בר-און – שבכוונתו לנסות את מזלו בחו"ל. עקב כך יצאו טל בר-און וריקסון רואס אל הזירה כדי להתייחס לשמועות הללו ולעתיד הצוות. טל אימת את השמועות והודיע שהוא עוזב לתקופה לא ידועה לארצות הברית. אל הזירה יצאו חברי סוכנות המתאבקים סטייל, על מנת ללגלג בפעם האחרונה על טל וריקסון. ריקסון איתגר את דה סטייל לקרב נוסף ואחרון בין שני הצמדים, דה סטייל הסכים בתנאי שאם ריקסון וטל מפסידים – ריקסון יהיה חייב להצטרף אל הסוכנות. לאחר קרב קצבי ומהיר – הצליח טל בר-און להצמיד את קרונוס ולנצח בקרב. לאחר הקרב הקהל הודה לטל בר-און ואיחל לו בהצלחה בהמשך דרכו.
לכבוד יום האהבה, קיימה הליגה תחרות מיוחדת – מי יזכה בדייט עם דאני לי? דנינו, הסיני, עמוד האש, הדינוזאור TRX וחנניה טל ניסו להרשים כל אחד את הגברת דאני לי על מנת לזכות בדייט הנחשק. דאני לי הכריזה שהיא אינה יכולה לבחור במנצח אחד והחליטה שהיא בוחרת בכולם. דנינו הודיע שהוא לא מוכן שבחורה שלו תצא עם מישהו אחר חוץ ממנו ושזה סופי, לשמחת הקהל, המתאבקים הנוספים בזירה דאגו להשתיק את דנינו, זרקו אותו אל מחוץ לזירה ולאחר מכן חגגו עם דאני לי.
בשלב זה הוכרז כי המתאבק הבין לאומי וכוכב TNA iMPACT - רובי E, יגיע לארץ ויתאבק במסגרת המופע ה-14 של הליגה – שיתקיים ביום חמישי, ה-6 באפריל.
הקרב המרכזי של הערב היה הקרב על אליפות ליגת ההיאבקות הישראלית, בין הטוען לכתר – שי קראשר, ואלוף ליגת ההיאבקות הישראלית – הנמר השחור. במהלך הקרב ניסו סייקו די והנמר הלבן להתערב, אך קנדי בולדר ויוסי השור עצרו בעדם. בזמן שכל המעורבים התקוטטו מחוץ לזירה, הנמר השחור זינק על כולם. כאשר ניסה לחזור לזירה ולקפוץ על שי קראשר, הצליח שי באחד מרגעי השיא של הקרב לתפוס אותו עם SKO משום מקום! נראה היה ששי קראשר הולך להפוך לאלוף החדש, אך הנמר הלבן משך את השופט אל מחוץ לזירה לפני שהספיק לספור ל-3. לאחר מכן נכנס הנמר הלבן אל הזירה וירק תמיסת "ערפל כחול" בפניו של שי, מה שאיפשר לנמר השחור לנצח בקרב ולשמור על התואר. לאחר מכן התפתחה תגרה בין שני הצדדים, שבמהלכה הצליחו הנמרים וסייקו די להשתלט על הקנדי קראשרס. גם יוסי השור שנחלץ לעזרת חבריו לא הצליח להציל את המצב, בזמן שהנמרים וסייקו די תוקפים אותו ומשאירים אותו על הרצפה. הנמרים לא הסתפקו בזאת והמשיכו לפגוע בידו הפצועה של קנדי בולדר באמצעות כסא.
IWL14
בקרב הראשון של הערב התמודד הנמר הלבן מול המתאבק הצעיר יובל גולדשמיט. לאחר קרב שהלהיב את הקהל במיוחד הצליח הנמר הלבן עם עזרה משומר ראשו, סייקו די, להצמיד את יובל לניצחון.
הקרב הבא של הערב היה בין בן "האייסמן" רוזין לבין יהורם לנדאו, שערך את הופעת הבכורה שלו בליגה. למרות נחישות וכוח רצון של לנדאו, זה לא היה מספיק ובסופו של דבר הוא הובס על ידי האייסמן.
הקרב השלישי של הערב היה בין "מלך הקריוקי של ישראל" דנינו ובין הדר הורביץ. למרות שבמרבית הקרב הייתה ידו של דנינו על העליונה, בסופו של דבר הוא הובס על ידי הורביץ הצעיר.
הקרב הרביעי של הערב תוכנן להיות קרב ללא פסילות בין מקס האבוק לקן קרביס. לאחר שהגיעה הודעה מקרביס שטיסתו מניו יורק בוטלה והוא לא הצליח להגיע למופע, יצאו חברי סוכנות המתאבקים סטייל אל הזירה תוך שדה סטייל מנסה לשכנע את האבוק להצטרף לסוכנות בתור סוחב התיקים של קרונוס ופיטנס. האבוק לא נשאר אדיש ותקף את חברי הסוכנות שהשתלטו עליו בזריזות אך שאז להפתעת כולם, דה שאנל יצא אל הזירה ועזר להאבוק לזרוק את הסוכנות אל מחוץ לזירה. באותו הרגע הוכרז קרב זוגות בין הצמדים שבסופו הצליחו מקס האבוק ושאנל להביס את קרונוס ואודי פיטנס.
לאחר שבמופע הקודם הפסיד יוסי השור בשל התערבותו של סייקו די, נפגשו השניים לראשונה בקרב אחד על אחד בזירה. לאחר קרב איתנים פיזי במיוחד בו הציגו המתאבקים יכולות שלא הפגינו לפני כן – הצליח השור לנצח בקרב, והפך להיות הראשון שניצח את סייקו די בליגה.
אושיית הרשת חנניה טל יצא אל הזירה והודיע כי הוא מאתגר כל אחד ממתאבקי הליגה לקרב. אל הזירה יצא לא אחר מהדינוזאור האימתני - TRX, שלאחר קרב קצר מחץ את חנניה והשיג את הניצחון.
בקרב השביעי של הערב התמודד אלוף ליגת ההיאבקות הישראלית, הנמר השחור, מול המתאבק הבין לאומי וכוכב "אימפקט רסלינג", רובי אי, על אליפות ליגת ההיאבקות הישראלית. היריבות בין השניים החלה בחילופי מילים במהלך החודשיים האחרונים והגיעה לשיאה כאשר הנמר השחור סטר לרובי אי בשידור חי בערוץ הספורט. הקרב היה מותח ומלהיב, ונראה היה כי רובי אי הולך לסיים את הערב כאלוף הליגה, אך לאחר שהשופט נפגע ונפל, התערבו הנמר הלבן וסייקו די בקרב. בתחילה הצליח רובי אי להתגבר עליהם, אך בסופו של דבר זה לא הספיק והוא הובס על ידי הנמר השחור ששמר בכך על האליפות. הנמרים לא סיימו כאשר הנמר השחור ניצח והתכוננו להמשיך ולתקוף את רובי אי בסיום הקרב. לצערם, מתאבקי הליגה נחלצו לעזרת רובי והבריחו את הנמרים וסייקו די מהזירה. רובי אי הודה לקהל המדהים שהגיע לצפות בליגת ההיאבקות הישראלית ומתאבקיה שנותנים את כל כולם. בהמשך רובי ציין שאמנם הוא לא ניצח הערב אך בפעם הבאה שהוא יחזור לליגת ההיאבקות הישראלית – הוא יזכה באליפות כמו שתכנן.
The Rage - Wrestling Megashow
ביולי 2017 התקיים בארץ מופע היאבקות גדול בהשתתפות אגדות היאבקות רבות, ביניהן קווין ואן אריק, טטנקה, מאט סיידל ועוד. ליגת ההיאבקות הישראלית קיימה 4 קרבות במופע, השלושה הראשונים כחלק מקרבות החימום של האירוע.
בקרב הראשון ניצח ריקסון רואס את האייסמן.
בקרב השלישי ניצח מקס האבוק את חברו הטוב לשעבר - "האמריקן אולסטאר" קן קרביס.
הליגה פתחה רשמית את המופע הגדול בקרב זוגות בין הנמרים לבין הקנדי קראשרס. לאחר קרב מלהיב במיוחד שהעמיד את כל הקהל על הרגליים, הצליח להטיח הנמר הלבן את חגורת אליפות הליגה בפניו של קנדי בולדר מאחורי גבו של השופט, ואיפשר בכך לנמר השחור להשיג את הניצחון.
IWL15
המופע ה-15 של הליגה התקיים ב-24/8/17.
הערב התחיל חם במיוחד – כשריקסון רואס, שחזר מסבב קרבות היאבקות בלוס אנג'לס, התמודד מול המתאבק הצעיר יובל גולדשמיט. הקרב היה מותח וכלל מהלכים אוויריים ואקרובטיים משני הצדדים, אך לבסוף הצליח ריקסון הוותיק להביס את יובל.
מיד בתום הקרב יצא אל הזירה גיא שקד השחצן. גיא זלזל ביובל, וקרא לריקסון להתמודד נגדו בקרב באותו הרגע. ריקסון, שלא נשאר חייב, הגן על יובל והודיע לגיא שקד שאם הוא כל כך רוצה קרב – יש לו מתמודד בדיוק בשבילו – טל בר-און. טל, שחזר אל הליגה מאקדמיית ההיאבקות של הדאדליז – ניצח את גיא שקד והשתיק אותו, לתשואות הקהל.
אושיית הפייסבוק חנניה טל, שהפסיד במופע הקודם ל-TRX, הגיע לזירה ודרש קרב על אליפות הליגה. אל הזירה יצא הנמר הלבן, שהודיע לו שהוא לא יתקרב בשום צורה אל האליפות, אבל הוא יכול להתמודד נגד סייקו די. סייקו די היה קרוב מאוד לחסל את חנניה, אך אל הזירה יצא הדר הורביץ, וכך התחיל הקרב השלישי של הערב – בין הדר לסייקו – כאשר בסופו יתרון הגודל והכוח של סייקו גברו על הנחישות של הדר – והוא ניצח את המתמודד הצעיר.
לקולות בוז צורמים, יצא אל הזירה האמריקן אול סטאר – קן קרביס. להפתעתו של קרביס, הגיע לזירה ליאור "לילו" ליבמן, שערך את הופעת הבכורה שלו בליגת ההיאבקות הישראלית. בין השניים התפתח במהרה קרב תחרותי במיוחד, שבסופו הצליח ליבמן להביס את קרביס.
כפי שהבטיח דה סטייל, נערכה במופע "ועדת משמעת" לחברי סוכנות המתאבקים סטייל, עקב ההפסדים הרבים אותם ספגה הסוכנות במופעים האחרונים. סטייל הציג את החבר החדש בסוכנות – אלוף הליגה הראשון – בן "האייסמן" רוזין. דה סטייל הודיע לחברי הסוכנות ולקהל ש"מישהו אחד נכנס, מישהו אחר יוצא" – ואז תקפו האייסמן ואודי פיטנס את קרונוס באכזריות. הסוכנות החדשה לא יצאה מהזירה לפני שדה סטייל סטר לקרונוס והותיר אותו מושפל ונבגד, לבד בזירה.
הקרב המרכזי של הערב היה קרב זוגות על אליפות ליגת ההיאבקות הישראלית, בין הנמרים לבין הקנדי קראשרס, כאשר אם מישהו מהקנדי קראשרס מנצחים, שי קראשר זוכה באליפות הליגה.
כאשר יצאו הנמרים ביחד עם סייקו די אל הזירה, הודיע להם השופט כי אינו מוכן שהקרב יהפוך לקרב של 3 נגד 2, והעיף את סייקו מהזירה. הקרב התחמם מהר, כששני הצמדים מטיחים ומעיפים אחד השני בכל רחבי "מבוזה". לאחר קרב ארוך ומותח, הצליח שי קראשר לפגוע בנמר השחור עם RKO ולהצמידו לספירה ל-3. היה נראה ששי קראשר הוא אלוף הליגה החדש, אך עמית מגנזי, שופט הליגה שהיה מחוץ לזירה, הודיע לשופט הקרב גיא, שרגלו של הנמר השחור הייתה על החבל במהלך ההצמדה. מנכ"ל הליגה נאלץ להגיע להחלטה להתחיל את הקרב מהתחלה. כאשר הקרב התחיל, ניצלו הנמרים את ההזדמנות לתקוף את הקנדי קראשרס ולהיפטר מקנדי בולדר. זה לא הספיק לנמר השחור, שפגע בשי קראשר עם RKO משלו וניצח בקרב כדי לשמור על האליפות. לאחר הקרב תקפו הנמרים את הקנדי קראשרס עם כיסא, ונראה היה שמעבר לסיום הסכסוך עם הקראשרס, הנמרים רצו גם לסיים את הקריירה שלהם.
האקדמיה של ליגת ההיאבקות הישראלית
הליגה מפעילה את אקדמית ההיאבקות הגדולה בישראל, בהדרכת לידור בושרי. האקדמיה נותנת בית ומענה לכל אוהדי ההיאבקות המקצועית בארץ ומספקת להם מקום מפגש חווייתי בו יכולים האוהדים שרוצים להפוך את חלומם למציאות ולהתאחד תחת קורת גג אחת.
באימוני ההיאבקות משולבים אלמנטים רבים התורמים להתפתחות המתאמן כגון אימוני כוח ובניית מסת שריר, גמישות, קואורדינציה, שיווי משקל, סבולת, כוח מתפרץ וויסות כוח תוך הקניית תחושת מסוגלות, ערכיות, משמעת עצמית, אחריות כלפי האחר ודוגמה אישית.
אלמנט נוסף אשר תורם רבות לחיזוק הביטחון העצמי של המתאמן הוא השתתפות בהופעות האקדמיה מול קהל ובמגוון תפקידים כאשר הטובים מבוגרי האקדמיה יזכו להופיע בהופעות הרשמיות של "ליגת ההיאבקות הישראלית" ולהיות חלק מקבוצת המתאבקים המקצועיים של הליגה.
האימונים באקדמיית ההיאבקות נערכים על ציוד מקצועי בלבד הכולל גם זירת היאבקות מקצועית מארצות הברית ואביזרי כושר שונים לאימונים פונקציונליים מקצועיים ובהשגחת מאמן מוסמך.
המאמן לידור בושרי הוא מאמן כושר ואימון קטינים ומאמן היאבקות מקצועית, הראשון בארץ אשר מוסמך מטעם מכון וינגייט ובעל ידע עשיר וניסיון נרחב בתחום ההיאבקות המקצועית.
במסגרת פעילות האקדמיה - התקיימו חמישה מופעי ראווה של תלמידי האקדמיה, בהם הציגו את מה שלמדו באימונים בקרבות מרשימים, לעיני משפחה, חברים ואוהדים.
הערות שוליים
מידע נלקח מתוך האתר הרשמי של ליגת ההיאבקות הישראלית
אסיף
בחקלאות, אָסִיף הוא תהליך איסוף הפרי מהכרמים והמטעים, לאחר שזה נבצר או נקטף. האסיף מסמל את סיום העונה של גדילת היבול, או את סיום מחזור הגדילה של גידול מסוים, וחל על פי רוב בשלהי הקיץ או בתחילת הסתיו. רש"י מפרש טרם הגשמים היורדים ועלולים להרטיב את התבואה בשדה, אך בארץ ישראל התבואה נקצרת כבר באפריל מאי. המונח אסיף כולל בתוכו גם את השלבים שעובר היבול לאחר הוצאתו מן האדמה − קירור, מיון, ניקוי, אריזה ועד השלב של עיבודו, או עד השלב של הובלתו למרכזי ממכר.
האסיף במקורות קדומים
בתורה נקרא חג הסוכות גם בכינוי "חג האסיף", מפני שלקראת סוכות מסיימים לאסוף מהכרם ומהמטע את כל התוצרת החקלאית של עונת הגשמים הקודמת, ובעיקר מסיימים לדרוך את הענבים בגתות ומכניסים את היין ליקבים. חג האסיף נבדל מ"חג הקציר" (שבועות), שבו קוצרים את החיטה ומחג הפסח שבו מתחיל קציר השעורה וחג החנוכה שככל הנראה מקורו בחג חקלאי שנחוג בסוף מסיק וכבישת שמן הזית. ככל הנראה התוצרת העיקרית שנאספה לקראת סוכות לא הייתה תבואה, שנאספה כבר בתחילת הקיץ, אלא פירות קיץ כמו תאנים ובעיקר ענבים (שבדרך כלל יובשו לדבלים וצימוקים). יש גם הטוענים כי הכוונה בכינוי "חג האסיף" לאיסוף הקש שנוצר מהתבואה שיובשה בשדה לאורך הקיץ, שאותו אוספים לכאורה בסוכות שכן אם יושאר עוד בשדות הוא עלול להתקלקל עקב הגשמים.
בתרבויות שונות צוין אסיף התבואה בחגים הכוללים סעודות ומשתה. ביהדות, למשל, האסיף נחוג בחג הסוכות. אחד ההסברים הקושרים בין האסיף למנהג הישיבה בסוכה מציין כי בזמן איסוף היבול ישבו החקלאים בסוכה שבנו בשדה או בכרם על מנת להיות קרובים לעבודתם ובכך לחסוך בזמן, להגן על היבול מפני גנבים ובעלי חיים או לפקח על העבודה במקרה שהיו בעלי הכרם. הישיבה בסוכה עוגנה גם במאורע היסטורי − הושבת בני ישראל בסוכות במדבר. באמריקה הצפונית קיבל חג האסיף משמעות נוספת של הודיה כללית ושם הוא נחוג כחג ההודיה.
בלוח גזר מהמאה ה-10 לפנה"ס, מופיע האסיף כתקופה החופפת לחודשיים הראשונים בשנה - "ירחו אסף", המכוון לחדשים תשרי וחשוון. לפי המקרא, במסגרת הרפורמה הדתית של ירבעם בן נבט הוא העביר את חג האסיף סוכות בממלכת ישראל מהחודש הראשון לשני.
יוברט האריסון
יוברט הנרי האריסון (באנגלית: Hubert Henry Harrison ; 27 באפריל 1883 – 17 בדצמבר 1927) היה סופר אמריקאי, מחנך, מחנך, מבקר, פעיל פוליטי ומודע גזע וממעמד בין-לאומי בהארלם, ניו יורק. הוא תואר על ידי הפעיל א פ'יליפ רנדולף כ"אבי הרדיקליזם של הארלם" ועל ידי ההיסטוריון ג'ואל אוגוסטוס רוג'רס כ"אינטלקט האפרו-אמריקני הכי חשוב של זמנו". ג'ון ג'קסון מאתיאיסטים אמריקנים תיאר אותו כ"סוקרטס השחור".
האריסון, שהיגר מסנט קרואה בגיל 17, מילא תפקידים משמעותיים בתנועות לשוויון הגזע והמעמד הרדיקליות הגדולות ביותר בארצות הברית. בשנים 1914–1912 היה המארגן השחור המוביל במפלגה הסוציאליסטית של אמריקה. בשנת 1917 ייסד את ליגת החירות ואת "הקול", הארגון הראשון והעיתון הראשון של תנועת המודעות לגזע שנקראה "הכושי החדש". מליגת החירות ו"הקול" הגיעה הנהגת הליבה של אנשים והתוכנית למודעות לגזע של תנועת גארבי.
האריסון היה הוגה דעות בולט שעודד את התפתחות התודעה המעמדית בקרב אנשים עובדים, תודעת גזע חיובית בקרב אנשים שחורים, אתאיזם אגנוסטי, הומניזם חילוני, פרוגרסיביות חברתית, ומחשבה חופשית. הוא תיאר את עצמו גם כ"בינלאומי רדיקלי" ותרם משמעותית למסורת הרדיקלית הקריבית. האריסון השפיע עמוקות על דור של מיליטנטים "כושים חדשים", בהם א 'פיליפ רנדולף, צ'נדלר אוון, מרקוס גארבי, ריצ'רד בנג'מין מור, וושינגטון דומינגו, וויליאנה בורוז סיריל בריגס.
ראשית חיים
יוברט נולד לססיליה אליזבת היינס, אישה ממעמד הפועלים, באחוזת קונקורדיה, סנט קרואה, איי הודו המערבית הדנים. אביו הביולוגי, אדולפוס האריסון, נולד משועבד. עדות אחת משנות העשרים הצביעה על כך שאביו של האריסון היה בעל נכסים רבים. אולם הביוגרף של האריסון לא מצא עדויות לכך וכותב כי "אין שום אינדיקציה לכך שלאדולפוס, פועל כל חייו, הייתה אי פעם או שאפילו שכר אי פעם, אדמה". כנער, האריסון הכיר עוני אך התוודע גם למנהגי אפריקה ולהיסטוריה העשירה במאבקים המוניים ישירים של העם הקרוסיאני. בין חבריו לבית הספר פגש את מי שיהיה חברו לכל אורך חייו, מנהיג הפועלים הקרוסיאני לעתיד ופעיל חברתי, ד. המילטון ג'קסון.
בהמשך חייו האריסון עבד עם פעילים רבים ילידי איי הבתולה, כולל ג'יימס סי קנגאטה, אנסלמו ג'קסון, רוטשילד פרנסיס, אליזבת הנדרסון, קספר הולשטיין ופרנק רודולף קרוסווה. הוא היה פעיל במיוחד בתנועות באיי הבתולה לאחר הרכישה האמריקאית של איי הבתולה במרץ 1917 ובזמן ההתרחשויות שם לאחר מכן תחת הכיבוש הימי האמריקני של האיים.
הגירה וחינוך
האריסון הגיע לניו יורק בשנת 1900 כיתום בן 17 והצטרף לאחותו הגדולה. הוא התמודד עם דיכוי גזעי שלא דומה לשום דבר שהכיר בעבר. בקריביים הקשרים החברתיים שהכיר היו נזילים יותר. האריסון היה "המום" במיוחד בגלל עליונות לבנה-ארסית המאופיינת על ידי לינצ'ים, שהגיעו לשיא בשנים אלה בדרום. הלינצ'ים היוו זוועה שלא הייתה קיימת בסנט קרואה או באיים הקריביים האחרים. בנוסף, העובדה שברוב המקומות מספר השחורים ושאר האוכלוסייה בעלת הצבע עלה בהרבה על מספר הלבנים דאגה שיהיה להם מרחב חברתי רב יותר בהם ניתן היה לפעול הרחק מפיקוחם של הלבנים.
בהתחלה, האריסון עבד בעבודות שירות בשכר נמוך בזמן שלמד בלילה בתיכון. בהמשך חייו המשיך האריסון ללמוד כאוטודידקט. בזמן שהיה עדיין בתיכון, הכירו ביכולותיו האינטלקטואליות והוא תואר בNew York World, עיתון יומי ניו יורקי כ"גאון". בגיל 20 מכתב מוקדם שלו פורסם בניו יורק טיימס (1903). הוא הפך לאזרח אמריקני וחי בארצות הברית עד סוף ימיו.
נישואין ומשפחה
בשנת 1909 התחתן האריסון עם איירין לואיז הורטון. נולדו להם ארבע בנות ובן אחד.
מה שלמה?
מה שלמה? היא סדרה ישראלית לילדים ולנוער, בעלת 13 פרקים, ששודרה בערוץ לוגי בשנת 2004 בכיכובם של אבי גרייניק, עלמה זק, אלון נוימן, ששי סמוכה, טלי אורן ועמי סמולרצ'יק. הסדרה מספרת על המלך שלמה שמנגן בגיטרה, מתאהב בדלית (עלמה זק) ומתחמק ממזימותיהם של אחיטוחס ובוזי. הסדרה נוצרה על ידי חיים אידיסיס ומוטי אברהם והופקה על ידי אביבית הראל. הסדרה משלבת דמויות מהתנ"ך ודמויות פיקטיביות. כמו כן היא מלווה בהומור, שבירת הקיר הרביעי ובקריצות לימינו אנו, ובפרטי טריוויה רבים הניתנים על ידי שלמה או אחת הדמויות האחרות.
אוון מובלי
נעורים וקריירת תיכונים
מובלי, יחד עם אחיו הבכור אייזיאה, החלו לשחק כדורסל מגיל צעיר תחת אימונו של אביהם. תחילה מובלי אינו התעניין בכדורסל, אך בכיתה ח', בעודו 1.93 מטר, החל להתחבר למשחק. מובלי החל לשחק בתיכון ראנצ'ו כריסטיאן מטמקולה שבקליפורניה. בשלוש השנים הראשונות שלו, שיחק בתיכון יחד עם אחיו אייזיאה, ודורג בחמישה כוכבים על פי יכולתו. בעונתו השלישית העמיד מובלי ממוצעים של 19.2 נקודות, 10.4 ריבאונדים ו-4.7 חסימות למשחק, מה שנתן לו את תואר השחקן המצטיין בתיכונים מטעם גייטורייד. בעונתו האחרונה, העמיד מובלי ממוצעים של 20.5 נקודות, 12.2 ריבאונדים, 5.2 חסימות ו-4.6 אסיסטים למשחק, והוביל את תיכונו למאזן 8–22. הוא זכה בשנית בתואר השחקן המצטיין בתיכונים מטעם גטורייד, והצטרף לג'רו הולידיי כיחידים שזכו בתואר פעמיים. מובלי נבחר לשחקן השנה הלאומי על שם מורגן ווטן, ונבחר להשתתף במשחק מקדונלד'ס אול-אמריקן, בג'ורדן ברנד קלאסיק ובנייקי הופ סאמיט, אך כל שלושת המשחקים בוטלו עקב מגפת הקורונה. בתום העונה הודיע מובלי על רצונו להצטרף לאוניברסיטת דרום קליפורניה.
קריירת מכללות
בהופעת הבכורה של מובלי במכללה, ב-25 בנובמבר 2020, הוא קלע 21 נקודות והוריד 9 ריבאונדים בניצחון 87–95 בהארכה על אוניברסיטת הבפטיסטים בקליפורניה. בתום העונה הסדירה, העמיד מובלי ממוצעים של 16.8 נקודות, 8.6 ריבאונדים ו-3.0 חסימות למשחק, מה שעזר לו להיבחר לשחקן המצטיין של השנה, לשחקן ההגנה של השנה ולרוקי השנה בליגה. הוא הפך לשחקן השני שזכה בשלושת הפרסים, אחרי אנתוני דייוויס שעשה זאת ב-2012.
קריירה מקצוענית
ב-16 באפריל 2021, מובלי הכריז על התמודדות בדראפט ה-NBA 2021, שם נבחר בבחירה השלישית על ידי קליבלנד קאבלירס.
ב-3 באוגוסט 2021 הוא חתם בקאבלירס. ב-8 באוגוסט 2021, מובלי ערך את הופעת הבכורה שלו בליגת הקיץ בהפסד 84–76 מול יוסטון רוקטס, שם רשם 12 נקודות, חמישה ריבאונדים ושלוש חסימות ב-28 דקות. ב-20 באוקטובר הוא ערך את הופעת הבכורה שלו ב-NBA, רשם 17 נקודות, 9 ריבאונדים ושישה אסיסטים בהפסד 132–121 לממפיס גריזליס. ב-15 בנובמבר, מובלי סבל מנקע במרפק ימין בהפסד 98–92 מול בוסטון סלטיקס. הוא זכה בתואר הרוקי החודש של אזור המזרח ב-NBA עבור משחקים ששיחקו באוקטובר/נובמבר. ב-8 בדצמבר, מובלי הפך לרוקי הראשון של קליבלנד קאבלירס מאז לברון ג'יימס במרץ 2004 שרשם חמש חסימות במשחק NBA.
פתח את כל 69 המשחקים ששיחק, מובלי סיים את העונה עם ממוצעים של 15.0 נקודות, 8.3 ריבאונדים, 2.5 אסיסטים, 1.7 חסימות ו-0.8 חטיפות למשחק, תוך כדי קליעה של 50.8 אחוזים מהשדה, 25.0 אחוזים מהשדה ו66.3 אחוזים מהעונשין, ב-33.8 דקות למשחק. הוא הוביל את הרוקיז גם בריבאונדים וגם בחסימות למשחק, תוך כדי שהוא מדורג חמישי בנקודות למשחק. הוא היה הרוקי השני הטוב ביותר (מאחורי סקוטי בארנס מטורונטו ראפטורס) בתרומה לניצחונות הקבוצה (5.2) ובערך במשחק על פני שחקן מחליף (1.5). לצד סנטר האולסטאר ג'רט אלן, מובלי הוביל את קליבלנד מאחוז ניצחון של .306 וההגנה השישית הגרועה בליגה לאחוז ניצחון של 0.537 וההגנה החמישית הטובה ביותר בליגה מבחינת יעילות. על מובלי, שחקן הקאבלירס דריוס גרלנד אמר ל-The Ringer's Rob Mahoney: "הוא עושה הכל בשבילנו. מבחינה הגנתית, מבחינה התקפית. הוא חד קרן בגובה 7 רגל" (2.13 מטר). מובלי סיים במקום השנה בקרב על תואר רוקי השנה ב-NBA שבתואר זכה הרוקי של הטורונטו ראפטורס סקוטי בארנס. ההפרש בין המקום הראשון של בארנס למקום השני של מובלי היה 15 נקודות שהוא הפרש הנקודות הקטן ביותר במרווח של 19 שנה מאז התחלת מתכונת ההצבעה של תואר רוקי השנה ב-NBA.
נבחרת לאומית
מובלי שיחק עבור נבחרת ארצות הברית בכדורסל בגביע העולם עד גיל 17 של פיב"א 2018 בארגנטינה. בשבעה משחקים, הוא העמיד ממוצעים של 9.3 נקודות, 5.6 ריבאונדים ו-2.6 אסיסטים למשחק, ועזר לקבוצתו לזכות במדליית הזהב. מובלי הצטרף לנבחרת ארצות הברית בכדורסל לגביע העולם עד גיל 19 של פיב"א 2019 בהרקליון, יוון, אך הוא הוגבל לשחק שני משחקים ובסך הכל שבע דקות בטורניר בגלל כאבי גב. קבוצתו זכתה במדליית הזהב למרות היעדרותו.
חיים אישיים
אביו של מובלי, אריק, שיחק כדורסל בקולג' עבור קאל פולי פומונה ופורטלנד ושיחק באופן מקצועי בסין, אינדונזיה, מקסיקו ופורטוגל. מאוחר יותר הוא אימן את איגוד האתלטיקה החובבים (AAU) כדורסל במשך 11 שנים. בשנת 2018, הוא התקבל לעבודה כעוזר מאמן כדורסל עבור USC. אחיו הגדול של מובלי, אייזיאה מובלי, משחק גם הוא במכללת USC ולאחרונה גם הודיע על התמודדות בדראפט ה-NBA לקראת דראפט 2022. אמו, ניקול, היא מורה בבית ספר יסודי. מובלי גדל עם שלושה אחים אומנים, כולל תלמיד במשלחת חילופי תלמידים סיני בשם ג'וני.
אריה זריצקי
אריה זריצקי (נולד ב-6 ביוני 1942) הוא מיקרוביולוג ישראלי בתחום הבקטריולוגיה.
ביוגרפיה
אריה זריצקי נולד וגדל בתל אביב לבצלאל זריצקי ורחל זריצקי לבית פולונסקי, אח לארנונה. אריה נקרא על שם דודו מצד אימו, אריה פולונסקי שנרצח על ידי האצ"ל בגלל חשד שהלשין על חבריו לבריטים (שמו טוהר לאחר שנים רבות). לאחר שירות צבאי בחיל ההנדסה ולימודים אקדמיים עבר להתגורר בבאר שבע.
זריצקי השלים את לימודיו לתואר ראשון בגנטיקה ובביוכימיה ותואר שני בגנטיקה בהאוניברסיטה העברית בירושלים (1966). את הדוקטורט השלים באוניברסיטת לסטר באנגליה (1971) תחת הנחייתו של רוברט (בוב) פריצ'רד בנושא שכפול DNA וחלוקת התא. לאחר מחקר בתר-דוקטור בקופנהגן, דנמרק, בנושא בקרת גדילה בחיידקים, הצטרף לסגל האקדמי של אוניברסיטת בן-גוריון בנגב (1973).
פעילות מדעית ואקדמית
מחקריו של זריצקי מתמקדים בשני תחומים של בקטריולוגיה: מדע בסיסי, יישומי, ושילובים שונים ביניהם; הדברה של חרקים מזיקי חקלאות ומעבירי מחלות באמצעות חיידקים שמייצרים רעלנים ייחודיים נגדם מחד, והבנת הפיזיולוגיה של חיידקים והווירוסים שלהם (בקטריופאג', באנגלית bacteriophages) מאידך. מחקריו הבסיסיים מתמקדים בהבנת הקשר בין חלוקת תא החיידק וקביעת ממדיו לבין הכפלת הנוקליאואיד שלו, וכן ביחסי הגומלין בין החיידקים והוירוסים שלהם. מחקריו היישומיים עוסקים בהדברה ביולוגית של זחלי יתושים, והובילו לפתיחה של חברת הזנק בשם Bio San Ltd, שלאחר מכן נסגרה משום שלא היה ניתן לקבל אישור לבחון את החיידקים הטרנסגניים בניסויי שדה. בשנת 2012 פרש לגמלאות, אך המשיך לעסוק במחקר. זריצקי זכה בכ-40 מענקי מחקר ופרסם למעלה מ-130 מאמרים בכתבי-עת מדעיים לאורך השנים.
זריצקי כיהן כראש המחלקה למדעי החיים וכמשנה-דיקאן הפקולטה למדעי הטבע באוניברסיטת בן-גוריון בנגב.
פעילות ציבורית
זריצקי היה חבר ההנהלה של חוג הפרופסורים לחוסן מדיני וכלכלי. בשנים האחרונות מתנדב בארגון השומר החדש בדרום הר חברון.
חיים אישיים
זריצקי מתגורר בלהבים. נשוי להילה זריצקי, יועצת חינוכית בגמלאות, ולהם שלושה ילדים.
איימן אז'יל
איימן אז'יל (בגרמנית: Ayman Azhil; נולד ב-10 באפריל 2001 בדיסלדורף שבגרמניה) הוא כדורגלן גרמני המשחק בעמדת הקשר בקבוצת באייר לברקוזן.
הוא נולד בדיסלדורף למשפחה בעלת שורשים ממרוקו.
קריירת מועדונים
אז'יל גדל במחלקת הנוער של באייר לברקוזן. ב-31 באוגוסט 2020 הושאל למשך שתי עונות לוואלבייק מליגת העל ההולנדית. ב-17 באוקטובר הוא ערך את הופעת הבכורה שלו במועדון, בניצחון 0–1 על הראקלס אלמלו במסגרת הליגה לעונת 2020/2021. הוא ערך 50 הופעות ליגה במדי המועדון במשך תקופת ההשאלה.
סדרת ההישרדות (2019)
סדרת ההישרדות (2019) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע כלל את שלושת המותגים (Raw, סמאקדאון ו-NXT) ונערך ב-24 בנובמבר 2019, באולם אולסטייט ארנה שבפרוורי שיקגו של רוזמונט, אילינוי. האירוע היה האירוע ה-33 בסדרת אירועי סדרת ההישרדות; הראשון שכלל את המותג NXT (וגם את ארגון האחות של NXT, הלא היא NXT UK) והראשון שכלל קרב אלופי זוגות משולש. בדומה לשנים הקודמות, הנושא של האירוע היה עליונות המותגים והדרך להבטיח זאת הייתה לקיים קרבות בין המתאבקים של המותגים השונים.
עשרה קרבות התנהלו באירוע, כולל שלושה שהתקיימו במופע המקדים לאירוע. בקרב המרכזי, אלופת הנשים של NXT, שיינה בייזלר ניצחה את אלופת הנשים של Raw, בקי לינץ' ואלופת הנשים של סמאקדאון, ביילי בקרב אלופות משולש שאינו היה על אף אחת מחגורות האליפות. בקרב הפותח, קבוצת NXT ניצחה בקרב הדחות הנשים המשולש, בעוד שקבוצת סמאקדאון ניצחה בקרב הדחות הגברים המשולש. המותג NXT זכה בעליונות המותגים, כשניצח בארבעה מתוך שבעת הקרבות בין המותגים; סמאקדאון ניצחו בשתי קרבות, בעוד ש-Raw ניצחו בקרב אחד בודד. בקרבות היחידים שלא היו בין המותגים, כל שלוש חגורות האליפות הראשיות הוגנו במהלך האירוע: ברוק לסנר ניצח את ריי מיסטריו ושמר על אליפות ה-WWE בקרב ללא חוקים וללא פסילות, "השד" בריי וויאט ניצח את דניאל בריאן ושמר על האליפות האוניברסלית, ואדם קול ניצח את פיט דאן ושמר על אליפות ה-NXT.
רקע
מאז שה-WWE הציגו מחדש את פיצול המותגים בשנת 2016, אירוע סדרת ההישרדות מירכז לתוכו שוב את סוגיית עליונות המותגים בין Raw לסמאקדאון. בספטמבר 2019, NXT, שבעבר שימשה יותר כליגת הפיתוח של ה-WWE, עברה לרשת USA, צעד שביסס אותה כמותג השלישי הבכיר של ה-WWE. בעקבות צעד זה, המותג התווסף לאירוע סדרת ההישרדות, כשהוא צירף לשורותיו גם את מתאבקי NXT UK. מעשים אלו גרמו לאירוע להפוך לראשון מאז שנת 2009 המכיל שלושה מותגים שונים (הארגון השלישי באותה השנה היה ECW). כחלק מנושא עליונות המותגים, רשימת הקרבות של האירוע כללה קרבות שבהם מתאבקים ממותגים שונים התחרו אחד נגד השני.
כמו בשנים הקודמות, היו קרבות הדחה מסורתיים גם לגברים וגם לנשים. עם הוספת המותג NXT לאירוע, קרבות אלו הפכו לקרבות הדחה משולשים חמישה נגד חמישה נגד חמישה.
עלילות
האירוע כלל קרבות שנבעו מעלילות מתוסרטות מהתוכניות השבועיות: Raw, סמאקדאון ו-NXT.
קרבות אליפות
ב-30 בספטמבר בתוכנית Raw, ברוק לסנר והנציג מטעמו, פול היימן, קטעו את ריי מיסטריו באמצע נאומו. לסנר תקף את מיסטריו ואף תקף את בנו של מיסטריו, דומיניק, אשר ישב בשורה הראשונה בקהל. לאחר הקרב שבו לסנר ניצח את קופי קינגסטון וזכה באליפות ה-WWE במהלך חגיגות 20 שנה לסמאקדאון ביום שישי של אותו השבוע, מיסטריו הופיע ביחד עם לוחם ה-MMA ואלוף ה-UFC במשקל כבד לשעבר, קיין ולסקז, שערך את הופעת הבכורה שלו ב-WWE. ולסקז, שניצח את לסנר עבור אליפות ה-UFC במשקל כבד על ידי נוקאאוט טכני באירוע UFC 121 בשנת 2010, נכנס אל הזירה ותקף את לסנר, שבתגובה נסוג לאחור. במסיבת העיתונאים לאירוע היהלום שבכתר אשר התקיים ב-11 באוקטובר בלאס וגאס, נקבע קרב שבו לסנר יגן על אליפות ה-WWE נגד ולסקז באירוע היהלום שבכתר. באירוע זה, לסנר הגן על התואר בהצלחה, כשניצח כתוצאה מהכנעה. לאחר הקרב, לסנר סירב לשחרר את אחיזת ההכנעה מוולסקז עד שמיסטריו הגיע ותקף את לסנר בעזרת כיסא. לעומת זאת, לסנר הניף את מיסטריו באוויר והשליך אותו מחוץ לזירה. לסנר המשיך ותקף את ולסקז בעזרת מכות כיסא ולאחר מכן ביצע עליו את מהלך הסיום שלו, ה-F-5, על הכיסא. מיסטריו לא ויתר וחזר אל הזירה כדי להמשיך ולתקוף את לסנר עם מכות כיסא, מה שגרם ללסנר לסגת לאחור. לילה לאחר מכן בתוכנית סמאקדאון, היימן הודיע שלסנר עוזב את סמאקדאון ושב בחזרה ל-Raw (ביחד עם אליפות ה-WWE), במטרה לנקום בריי מיסטריו עקב מעשיו לאחר הקרב שלו באירוע. ב-4 בנובמבר בתוכנית Raw, לאחר שתקף מספר חברי צוות ואת השדרן, דיו מדין, לסנר הותקף על ידי ריי מיסטריו בעזרת צינור ברזל. לאחר מכן, הוא איתגר את לסנר לקרב על אליפות ה-WWE באירוע סדרת ההישרדות, קרב שהפך רשמי מאוחר יותר. ב-18 בנובמבר בתוכנית Raw, נציגו של לסנר, פול היימן, הציע שהתניית הקרב ביניהם תהיה קרב ללא חוקים; מיסטריו נענה בחיוב והתניה זו התווספה לקרב.
באירוע היהלום שבכתר, מתאבק סמאקדאון, "השד" בריי וויאט זכה באליפות האוניברסלית לאחר שניצח את סת' רולינס, מה שגרם לאליפות לעבור ביחד איתו מ-Raw לסמאקדאון. ב-8 בנובמבר מאחורי הקלעים של התוכנית סמאקדאון, בזמן שסמי זיין ניסה לשכנע את דניאל בריאן לחבור לשורות החבורה שלו, "השד" הופיע לפתע ותקף את בריאן בעזרת מהלך המנדיבל קלאו. בשבוע לאחר מכן במהלך הפינה "מיז TV" של המיז, וויאט (בדמות הנורמלית שלו) התגרה בבריאן כשלעג לו על דמות "תנועת ה-Yes" שאפיינה אותו בעבר. בתגובה, בריאן איתגר את וויאט לקרב על האליפות האוניברסלית באירוע סדרת ההישרדות. וויאט נענה בחיוב לאתגר זה, והקרב ביניהם הפך רשמי.
ב-19 בנובמבר, נודע שאדם קול יגן על אליפות ה-NXT באירוע סדרת ההישרדות. יריבו נקבע על ידי קיום קרב משולש, שהתרחש באירוע NXT TakeOver: WarGames, בלילה קודם לכן, ובו פיט דאן ניצח את דמיאן פריסט וקיליאן דיין וכתוצאה מכך הוענקה לו הזכות להתחרות על אליפות ה-NXT נגד קול.
קרבות עליונות בין אלופי המותגים
ב-1 בנובמבר בתוכנית סמאקדאון, לאחר שביילי ניצחה את ניקי קרוס ושמרה על אליפות הנשים של סמאקדאון בשל התערבות של סשה בנקס, אלופת הנשים של NXT, שיינה בייזלר הופיעה ותקפה את שלושתן. ב-4 בנובמבר בתוכנית Raw, במהלך ראיון בין צ'ארלי קארוסו לאלופת הנשים של Raw, בקי לינץ', קארוסו הודיעה ללינץ' שהיא תתחרה נגד בייזלר וביילי בקרב אלופות משולש באירוע סדרת ההישרדות. לאחר הבשורה, בייזלר הופיעה והתעמתה עם לינץ'. במהלך השבועות שבאו לאחר מכן, שלושתן פלשו לתוכניות השונות ותקפו אחת את השנייה.
לפני 6 בנובמבר בפרק של התוכנית NXT, קבוצת ה-O.C. (AJ סטיילס, לוק גאלוס וקארל אנדרסון) פלשו ל-NXT ותקפו את חברי קבוצת The Undisputed Era (אדם קול, בובי פיש, קייל אוריילי ורודריק סטרונג). ב-11 בנובמבר בתוכנית Raw, נקבע קרב אלופים משולש בין אלוף ארצות הברית, AJ סטיילס, האלוף הבין יבשתי, שינסקה נקאמורה ואלוף צפון אמריקה של NXT, רודריק סטרונג לאירוע סדרת ההישרדות.
ב-4 בנובמבר בתוכנית Raw, קרב אלופי זוגות משולש שלא יהיה על שום חגורת אליפות זוגות כלשהי בין אלופי הזוגות של Raw, ה-Viking Raiders (אריק ואיבר), אלופי הזוגות של סמאקדאון, הריבייבל (דאש ויילדר וסקוט דוסון) ואלופי הזוגות של NXT, The Undisputed Era (בובי פיש וקייל אוריילי) נקבע לאירוע סדרת ההישרדות. לעומת זאת, ב-8 בנובמבר בתוכנית סמאקדאון, הניו דיי (ביג אי וקופי קינגסטון) ניצחו את הריבייבל וזכו באליפות הזוגות של סמאקדאון, מה שגרם לשינוי בייצוג של סמאקדאון בקרב זה והחלפתם של הריבייבל בניו דיי. במהלך קרב חוזר בין הזוגות בשבוע לאחר מכן, חברי קבוצת The Undisputed Era פלשו לסמאקדאון והתערבו בקרב זה, מה שגרם לקרב להסתיים ללא הכרעה.
קרבות סדרת ההישרדות
ב-8 בנובמבר בתוכנית סמאקדאון, מייקל קול הודיע שסשה בנקס תשמש כקפטנית של קבוצת סמאקדאון בקרב הדחות הנשים. מאוחר יותר באותו הערב, כרמלה ודנה ברוק ניצחו בקרב זוגות את Fire & Desire (מנדי רוז וסוניה דוויל), וכתוצאה מכך הן העפילו כשתי המתאבקות אשר תייצגנה את קבוצת סמאקדאון באירוע. קרב זה נקבע לאותו הפרק, מכיוון שבשבוע הקודם לכן, נציגת NXT, ביאנקה בלאייר, תקפה את כרמלה וברוק מאחורי הקלעים, כשלאחר מכן ריאה ריפלי וטיגן נוקס ניצחו בקרב זוגות את Fire & Desire. ב-14 בנובמבר, דווח באתר הרשמי של ה-WWE, שלייסי אוואנס תהיה המשתתפת הרביעית בקבוצת סמאקדאון. המשתתפת האחרונה בקבוצת סמאקדאון הייתה ניקי קרוס, כשהיא הוכרזה ב-17 בנובמבר. ב-18 בנובמבר בתוכנית Raw, נודע ששארלוט פלייר תשמש כקפטנית של קבוצת Raw, כשחברותיה לקבוצה הוכרזו מאוחר יותר בתוכנית: נטליה, שרה לוגאן ואלופות זוגות הנשים של ה-WWE, הקבוקי ווריורס (אסקה וקיירי סיין). לאחר קרב זוגות באותה התוכנית, שבו פלייר ובקי לינץ' ניצחו את The IIconics (בילי קיי ופייטון רויס), האחרונות התמרמרו שהן לא נבחרו לייצג את קבוצת Raw. לאחר מכן, נציגות NXT, שיינה בייזלר, מרינה שפיר וג'זמין דיוק תקפו את כל ארבע הנשים. ב-22 בנובמבר בתוכנית סמאקדאון, ריאה ריפלי נבחרה לקפטנית שתייצג את קבוצת NXT. מאוחר יותר באותו הערב, ריפלי ניצחה את פלייר ובנקס בקרב משולש, כשלאחר הקרב תיגרה פרצה בין כל הנשים של שלושת המותגים. לאחר קיום האירוע NXT TakeOver: WarGames, ריפלי בחרה את קנדיס לאריי, ביאנקה בלאייר, איאו שיראי וטוני סטורם (מ-NXT UK) כמשתתפות אשר תייצגנה את קבוצת NXT בקרב הדחות הנשים המשולש של אירוע סדרת ההישרדות.
ב-8 בנובמבר, דווח באתר הרשמי של ה-WWE, שסת' רולינס ישמש כקפטן של קבוצת Raw, כשחבריו לקבוצה הוכרזו שלושה ימים לאחר מכן בתוכנית Raw: קווין אואנס, ריקושט, רנדי אורטון ודרו מקינטייר. ב-12 בנובמבר בפרק של התוכנית WWE Backstage, רומן ריינס הוכרז כקפטן של קבוצת סמאקדאון, והמשתתפים אשר יהיו בקבוצתו הם מוסטפא עלי (לשעבר נודע בשם עלי), ברון סטרומן, המלך קורבין ושורטי ג'י. מייסד NXT, טריפל H, ניסה לשכנע את רולינס ואת אואנס לעזוב את Raw ולהצטרף ל-NXT, שבה הם התחילו את הקריירה שלהם בארגון ה-WWE. שניהם סירבו להצעתו, מה שהוביל לתקיפת הרוסטר של Raw על ידי הרוסטר של NXT, בדומה לתקיפה של האחרונים על הרוסטר של סמאקדאון. בסיום התוכנית Raw, שהתקיימה ב-18 בנובמבר, טריפל H הזמין את חברי הרוסטר של Raw וסמאקדאון להגיע לתוכנית NXT אשר תתקיים יומיים לאחר מכן, בזמן שתיגרה ענקית פרצה בין מתאבקי שלושת המותגים. תיגרה נוספת ביניהם פרצה בסיום התוכנית סמאקדאון אשר נערכה ב-22 בנובמבר. טריפל H, שון מייקלס ורוד דוג הובילו את הרוסטר של NXT לפלישה על התוכנית סמאקדאון, כשיחזור של ניסיון פלישת קבוצת D-Generation X על התוכנית Monday Nitro של הארגון World Championship Wrestling בשנת 1998, כשעשו זאת על גבי טנק. לאחר קיום האירוע NXT TakeOver: WarGames, טריפל H הודיע ששון מייקלס יחשוף את חברי קבוצת NXT במהלך המופע המקדים לאירוע סדרת ההישרדות.
מופע מקדים
שלושה קרבות התקיימו במהלך המופע המקדים, כששניים מהם הוכרזו במהלך המופע המקדים. בקרב הראשון, דולף זיגלר ורוברט רוד מסמאקדאון ניצחו בקרב באטל רויאל בן 10 זוגות של המותגים, כשהם הדיחו אחרונים את הסטריט פרופיטס (אנג'לו דוקינס ומונטז פורד) מ-Raw, מה שזיכה את סמאקדאון בנקודה הראשונה של הערב.
בקרב השני, ליאו ראש מ-NXT הגן על אליפות ה-NXT במשקל קל בקרב משולש נגד אקירה טוזאווה מ-Raw וקאליסטו מסמאקדאון. בסיום, ראש ביצע על קאליסטו את מהלך ה-Final Hour כדי לשמור על התואר בהצלחה ולהעניק ל-NXT את הנקודה הראשונה שלהם בערב.
הקרב האחרון במסגרת המופע המקדים לאירוע היה קרב משולש שלא היה על אף אחת מבין אליפויות הזוגות, כשאלופי הזוגות של Raw, ה-Viking Raiders (אריק ואיבר), אלופי הזוגות של סמאקדאון, הניו דיי (ביג אי וקופי קינגסטון) ואלופי הזוגות של NXT, The Undisputed Era (בובי פיש וקייל אוריילי). סיום הקרב התנהל כך שה-Viking Raiders ביצעו על אוריילי את מהלך ה-Viking Experience תוך כדי שהם השליכו אותו על פיש ששכב במרכז הזירה. לאחר מכן, איבר הצמיד את פיש לניצחון, שגרם לכך שכל המותגים בשלב זה של הערב עם נקודה אחת.
עוד במהלך המופע המקדים, שון מייקלס הודיע שתומאסו צ'אמפה, דמיאן פריסט, מאט רידל, קית' לי ואלוף בריטניה של ה-WWE, וולטר ייצגו את קבוצת NXT בקרב הדחות הגברים המשולש של האירוע.
קרבות מקדימים
האירוע עצמו נפתח בקרב הדחות נשים משולש חמש נגד חמש נגד חמש בין קבוצת Raw (שארלוט פלייר, אסקה, קיירי סיין, נטליה ושרה לוגאן) לבין קבוצת סמאקדאון (סשה בנקס, כרמלה, דנה ברוק, לייסי אוואנס וניקי קרוס) לבין קבוצת NXT (ריאה ריפלי, ביאנקה בלאייר, קנדיס לאריי, איאו שיראי וטוני סטורם). לאחר תיגרה בין הקבוצות, שיראי ולאריי נלקחו אל מאחורי הקלעים לאחר שספגו פציעות. ההדחה הראשונה בקרב התרחשה לאחר שבלאייר הצמידה את קרוס. לוגאן הייתה הבאה בתור שהודחה על ידי בלאייר, לאחר שהאחרונה ביצעה עליה את מהלך ה-450 ספלאש. השתיים הבאות שהודחו היו כרמלה שהוצמדה על ידי שארלוט לאחר שביצעה עליה את מהלך הברירה הטבעית, ודקה לאחר מכן קיירי סיין שהודחה על ידי בנקס לאחר שביצעה עליה את מהלך המטאורה. אסקה הדיחה את ברוק לאחר בעיטה. פלייר ואסקה נקלעו לעימות ביניהן, שבה לבסוף אסקה ירקה את התרסיס הירוק בפניה של פלייר, מה שאיפשר לאוואנס לבצע עליה את מהלך הסיום שלה, ה-Women's Right ולהדיחה מהקרב; אסקה עזבה את מתחם הזירה, מה שהוביל להדחתה מהקרב על ידי פרישה. אוואנס הוצמדה על ידי נטליה, ולאחר מכן חברה לשורות בנקס, כשביחד הן ביצעו מהלכי הכנעה כדי להדיח את סטורם מהקרב. בלאייר הייתה הבאה בתור שהודחה על ידי בנקס. האחרונה גם הדיחה את נטליה מהקרב לאחר ציוות מהיר עם ריפלי. שיראי ולאריי חזרו לאחר שזייפו את פציעותיהן, ועזרו לריפלי, שביצעה על בנקס את מהלך הסיום שלה, ה-Riptide; מהלך אשר הספיק לריפלי כדי להעניק לקבוצת NXT את הניצחון בקרב ולהגדיל את מאזן המותג ל-2 נקודות, בעוד ש-Raw וסמאקדאון נותרו כל אחת עם נקודה אחת.
מאחורי הקלעים, קפטן קבוצת Raw, סת' רולינס, פקפק בנאמנותו של אואנס, שהופיע לילה קודם באירוע NXT TakeOver: WarGames כשותף המסתורי של קבוצת צ'אמפה בקרב ה-WarGames. אואנס הבטיח לרולינס שהוא נאמן ל-Raw והוא השתתף בקרב לילה קודם לכן רק כדי לנקום בקבוצת The Undisputed Era, שתקפו אותו בפרק הקודם של התוכנית. מנגד, אואנס פקפק בנאמנותו של רולינס, כשהעלה את מאורעות העבר בהן רולינס בגד בחבריו לקבוצת "המגן" בשנת 2014.
אז, התקיים קרב משולש בין האלופים המשניים של המותגים, אלוף ארצות הברית של Raw, AJ סטיילס, האלוף הבין יבשתי של סמאקדאון, שינסקה נקאמורה (שלווה לקרב על ידי סמי זיין), ואלוף צפון אמריקה של NXT, רודריק סטרונג. ברגעי הסיום של הקרב, כשסטיילס ביצע על נקאמורה את מהלך הפנומנל פורארם, סטרונג השליך את סטיילס מחוץ לזירה והצמיד את נקאמורה לניצחון, שהעלה את NXT ל-3 נקודות.
בקרב שבא לאחר מכן, היה אחד הקרבות שלא היו בין המותגים, שבו אדם קול הגן על אליפות ה-NXT נגד פיט דאן. בסיום, קול ביצע על דאן את מהלך הלאסט שוט, שהספיק לו כדי לנצח בקרב ולשמור על התואר בהצלחה.
בקרב הרביעי, "השד" בריי וויאט הגן על האליפות האוניברסלית נגד דניאל בריאן. בריאן ביצע על "השד" את מהלך הראנינג ני, שלא הספיק לו כדי לבצע ספירת שלוש מוצלחת. בריאן ביצע על "השד" את סדרת מהלכי בעיטות ה-"Yes" ושלושה מהלכי מיסיל דרופקיק. בזמן שבריאן טיפס לחבל העליון, "השד" תפס את בריאן במהלך המנדיבל קלאו אשר גרם לבריאן להתעלף. כתוצאה מכך, "השד" הצמיד את כתפיו של בריאן לניצחון, שהקנה לו הגנה מוצלחת על התואר.
לאחר מכן היה קרב הדחות גברים משולש חמישה נגד חמישה נגד חמישה בין קבוצת Raw (סת' רולינס, רנדי אורטון, קווין אואנס, ריקושט ודרו מקינטייר) לבין קבוצת סמאקדאון (רומן ריינס, מוסטפא עלי, ברון סטרומן, המלך קורבין ושורטי ג'י) לבין קבוצת NXT (תומאסו צ'אמפה, דמיאן פריסט, מאט רידל, קית' לי, ואלוף בריטניה, וולטר). מקינטייר ביצע על וולטר את מהלך הסיום שלו, ה-Claymore, והדיחו מהקרב. שורטי ג'י הוצמד על ידי אואנס לאחר שביצע עליו את מהלך הפרוג ספלאש. צ'אמפה ביצע על אואנס את מהלך הספייק DDT, הצמיד והדיח אותו. אורטון ביצע על פריסט את מהלך הסיום שלו, ה-RKO, כדי להדיח אותו מהקרב, אך רידל ניצל זאת כדי לבצע הצמדה מפתיעה ומוצלחת על אורטון. רידל הודח בעצמו על ידי קורבין לאחר שאורטון התעצבן על רידל וביצע עליו את מהלך ה-RKO. לאחר תיגרה שפרצה מחוץ לזירה, סטרומן הודח כתוצאה מספירת חוץ. לאחר מכן, קורבין ביצע על ריקושט את מהלך הסיום שלו, ה-End of Days, והדיח אותו מהקרב. עלי הודח מהקרב על ידי רולינס, שביצע עליו את מהלך הסטומפ. מקינטייר היה הבא בתור שהודח לאחר שריינס ביצע עליו את מהלך הספיר. קורבין הודח מהקרב לאחר שחברו לקבוצה, ריינס, ביצע עליו את מהלך הספיר, וצ'אמפה ניצל זאת כדי להצמידו. רולינס וריינס שיתפו פעולה ביניהם לזמן קצר וניסו לבצע על צ'אמפה את מהלך המשותף שלהם על שולחן השדרנים, שהיה מוכר ומזוהה עם קבוצת "המגן", שבה לקחו חלק. מנגד, קית' לי הגיע ונחלץ לעזרת צ'אמפה. בחזרה בזירה, רולינס ביצע על צ'אמפה את מהלך הסטומפ והדיח אותו מהקרב. לעומת זאת, לי ביצע על רולינס את מהלך ה-Fireman’s Carry Jackhammer והדיח אותו. לי המשיך במומנטום שלו וביצע על ריינס את מהלך הספיריט בומב, אך לא הצליח להצמיד אותו לניצחון. בזמן שלי ניסה לבצע את מהלך המונסולט, ריינס חמק מכך וביצע עליו את מהלך הספיר ומיד לאחר מכן הצמיד אותו לניצחון בקרב. ריינס היה השורד האחרון בקרב, שהעניק לקבוצת סמאקדאון את הניצחון בקרב והעלה את מאזן המותג ל-2 נקודות, כש-NXT היה עם 3 נקודות, ו-Raw עם נקודה אחת בלבד. לאחר הקרב, ריינס הביע את הכבוד שלו כלפי קית' לי.
הקרב הלפני אחרון היה קרב על אליפות העולם של המותג Raw, שבו ברוק לסנר (שלווה לקרב על ידי פול היימן) הגן על אליפות ה-WWE נגד ריי מיסטריו בקרב ללא חוקים וללא פסילות. כשהפעמון צלצל, מיסטריו מיהר לצאת מהזירה כדי לאחוז בצינור ברזל, אך לסנר מנע ממנו להשתמש בו ולאחר מכן נטל את השליטה בקרב. בנו של מיסטריו, דומיניק, רץ לזירה עם מגבת בידו, כדי לעצור את המתקפות הבלתי פוסקות של לסנר. בזמן שדעתו של לסנר הוסחה, מיסטריו תקף אותו בעזרת מכה מתחת לחגורה, כך שגם דומיניק ביצע מכה נוספת מתחת לחגורה על לסנר. האב והבן תקפו את לסנר בעזרת הצינור מברזל וכיסא, בהתאמה, ולאחר מכן ביצעו עליו פעמיים את מהלך ה-619 ופרוג ספלאש, אך מיסטריו עדיין לא הצליח להשיג הצמדה ולנצח בקרב. כשהשניים ניסו לבצע פעם נוספת את מהלכי הפרוג ספלאש, לסנר תפס במהרה את דומיניק וביצע עליו את מהלך הג'רמן סופלקס. לאחר מכן, לסנר תפס את מיסטריו באוויר, ביצע עליו את מהלך הסיום שלו, ה-F-5, והצמיד אותו לניצחון אשר הקנה לו הגנה מוצלחת על התואר.